સમુદ્રતલથી ૧૨૦૦૦ ફૂટથી પણ વધુ ઊંચાઈ ઉપર આવેલા હિમાચ્છાદિત પ્રદેશ તવાંગમાં રા.સ્વ.સંઘે દિ. ૨૪ ફેબ્રુઆરીથી ૧ માર્ચ, ૨૦૧૬ના દિવસોમાં પ્રાથમિક શિક્ષણ વર્ગનું આયોજન કર્યંુ હતું. આ વર્ગ એટલા માટે ઐતિહાસિક બની રહ્યો કે ૧૯૬૨ના ચીની પ્રદેશમાં યોજેલો સૌપ્રથમ વર્ગ હતો. ચીની આક્રમણના ૨૪૦૦ જેટલા હુતાત્માઓના સ્મારકથી માત્ર ૧ કિ.મી.ના અંતરે યોજાયેલા આ વર્ગમાં તવાંગ જિલ્લાનાં ૨૫ સ્થાનોના ૩૮ શિક્ષાર્થીઓએ ભાગ લીધો હતો. તિબેટ-ચીનની સરહદથી અત્યંત નજીક યોજાયેલા આ વર્ગને કારણે અણાચલ પ્રદેશના નિવાસીઓમાં અનેરો ઉત્સાહ જોવા મળ્યો હતો. દિ. ૧ માર્ચના દિવસે તવાંગના પરેડ ગ્રાઉન્ડમાં યોજાયેલા વર્ગના જાહેર સમાપન કાર્યક્રમમાં વિશાળ સંખ્યામાં નાગરિકો ઉપસ્થિત રહ્યા હતા. ઉલ્લેખનીય છે કે અણાચલ પ્રદેશના અગ્રગણ્ય બૌદ્ધ વિદ્વાન ડૉ. લ્હાબો રીક્યા રીંપોચે આ કાર્યક્રમના અધ્યક્ષસ્થાને ઉપસ્થિત રહ્યા હતા.